Las Chimeneas leizea

Las Chimeneas leizea, Puente Viesgo udalerrian dagoena, Kantabriako arte paleolitikoko leku garrantzitsuenetako bat da. 2008ko uztailetik UNESCOren Gizateriaren Ondarearen zerrendan dago, "Altamirako leizea eta Espainia iparraldeko paleolitoko labar-artea" izeneko multzoan.

Paseko haranaren erdian dago, Hornos de la Peña haitzulotik gertu eta Castillo mendian, La Pasiega, Las Monedas eta El Castillo haitzuloak hartzen dituen mendi berean. Castillo mendiko haitzuloek multzo harrigarri oso bat osatzen dute, bai Harri Aroko kultura materialaren ikuspegitik, bai labar-artearen ikuspuntutik.

Berez, barrunbe bat da, tximinia karstikoen bidez komunikatutako bi solairu dituena. Tximinia horiek dira, hain zuzen ere, kobazuloari izena ematen diotenak, izan ere,  euskaraz tximinia da. Interes arkeologikoa beheko solairuan dago, haitzuloaren goialdea labirinto antzu bat besterik ez baita.

1953an, Las Monedas aurkitu zuen Kantabriako Aldundiko kaminero-talde berak Las Chimeneas ere topatu zuen, eta, hiru urte geroago, Joaquín González Echegaray kantabriar arkeologoak ikerketa bat argitaratu zuen. Bertan, silex-arrastoak, historiaurreko ehorzketak eta kobazuloan grabatutako hainbat lan aipatu zituen.

Multzo osoa, Leroi-Gourhanen III. estiloaren barnean egongo litzateke, hau da, Solutre aldikoa. Karbono-14an egindako datazioek, ordea, aztarnak Madeleine aldikoak direla adierazi zuten.

 Erreferentziak 

 Kanpo estekak 

Kategoria:Altamirako leizea eta Espainia iparraldeko paleolitoko labar-artea
Kategoria:Espainiako historiaurreko leizeak
Kategoria:Kantabriako leizeak
Kategoria:Kantabriako aztarnategi arkeologikoak
Kategoria:Historiaurreko artea
Kategoria:Puente Viesgo
Kategoria:Kantabriako kultura-intereseko ondasunak